Euroopan parlamentin lainsäädäntöpäätöslauselma ehdotuksesta neuvoston päätökseksi Afrikan ja Euraasian muuttavien vesilintujen suojelemista koskevan sopimuksen tekemisestä Euroopan yhteisön puolesta (KOM(2004)0531 - C6-0048/2005 - 2004/0181(CNS))



Virallinen lehti nro 157 E , 06/07/2006 s. 0054 - 0055



P6_TA(2005)0263 Afrikan ja Euraasian muuttavien vesilintujen suojelemista koskeva sopimus * Euroopan parlamentin lainsäädäntöpäätöslauselma ehdotuksesta neuvoston päätökseksi Afrikan ja Euraasian muuttavien vesilintujen suojelemista koskevan sopimuksen tekemisestä Euroopan yhteisön puolesta (KOM(2004)0531 — C6-0048/2005 — 2004/0181(CNS)) (Kuulemismenettely) Euroopan parlamentti, joka - ottaa huomioon ehdotuksen neuvoston päätökseksi (KOM(2004)0531) [1], - ottaa huomioon Afrikan ja Euraasian muuttavien vesilintujen suojelemista koskevan sopimuksen, - ottaa huomioon EY:n perustamissopimuksen 175 artiklan 1 kohdan ja 300 artiklan 2 kohdan ensimmäisen alakohdan ensimmäisen virkkeen, - ottaa huomioon EY:n perustamissopimuksen 300 artiklan 3 kohdan ensimmäisen alakohdan, jonka mukaisesti neuvosto on kuullut parlamenttia (C6-0048/2005), - ottaa huomioon oikeudellisten asioiden valiokunnan lausunnon ehdotetusta oikeusperustasta, - ottaa huomioon työjärjestyksen 51 artiklan, 83 artiklan 7 kohdan ja 35 artiklan, - ottaa huomioon ympäristön, kansanterveyden ja elintarvikkeiden turvallisuuden valiokunnan mietinnön (A6-0187/2005); 1. hyväksyy ehdotuksen neuvoston päätökseksi sellaisena kuin se on tarkistettuna ja hyväksyy sopimuksen tekemisen; 2. kehottaa puhemiestä välittämään parlamentin kannan neuvostolle ja komissiolle sekä jäsenvaltioiden hallituksille ja parlamenteille. NEUVOSTON TEKSTI | PARLAMENTIN TARKISTUKSET | Tarkistus 1 Johdanto-osan 1 viite ottaa huomioon Euroopan yhteisön perustamissopimuksen ja erityisesti sen 175 artiklan 1 kohdan yhdessä 300 artiklan 2 kohdan ensimmäisen alakohdan ensimmäisen virkkeen ja 3 kohdan ensimmäisen alakohdan kanssa, | ottaa huomioon Euroopan yhteisön perustamissopimuksen ja erityisesti sen 175 artiklan 1 kohdan yhdessä 300 artiklan 2 kohdan ensimmäisen alakohdan ensimmäisen virkkeen, 3 kohdan ensimmäisen alakohdan ja 4 kohdan kanssa, | Tarkistus 2 Johdanto-osan 5 a kappale (uusi) | (5 a) Muuttavat vesilinnut ovat merkittävä osa maailmanlaajuista lajien monimuotoisuutta, ja niitä olisi suojeltava biologista monimuotoisuutta koskevan vuoden 1992 yleissopimuksen nojalla, jotta lajit säilyvät tuleville sukupolville. | Tarkistus 3 Johdanto-osan 7 a kappale (uusi) | (7 a) Jos komissio yhteisön puolesta ja valtuutuksensa puitteissa neuvottelee sopimuksen liitteessä tarkoitetun toimintasuunnitelman muutoksista, sen olisi otettava huomioon erityisesti sopimuksen III artiklan 2 kohdassa luetellut suojelutoimenpiteet. | Tarkistus 4 3 artikla Valtuutetaan komissio neuvottelemaan ja hyväksymään yhteisön puolesta sopimuksen IV artiklan mukaiset toimintasuunnitelman muutokset ja X artiklan mukaiset sopimuksen muutokset. Komission olisi käytävä neuvotteluja kuullen neuvoston asettamaa erityiskomiteaa. Komissio varmistaa, että sopimuksen nojalla tehdyt päätökset ovat yhteisön voimassa olevan lainsäädännön ja yhteisön poliittisten tavoitteiden mukaiset. | Valtuutetaan komissio yhteisön toimivaltuuksiin kuuluvien asioiden osalta hyväksymään yhteisön puolesta sopimuksen liitteiden muutokset, jotka hyväksytään sopimuksen X artiklan 5 kohdan mukaisesti. | | Komissiota avustaa tehtävän suorittamisessa neuvoston asettama erityiskomitea. Jos sopimuspuolten kokous ei saata sopimuksen liitteiden muutosta osaksi yhteisön säännöstöä 90 päivän kuluessa muutoksen hyväksymisestä, komissio tekee varauman kyseisen muutoksen osalta jättämällä siitä sopimuksen X artiklan 6 kohdassa tarkoitetun kirjallisen ilmoituksen tallettajalle. Jos muutos tämän jälkeen saatetaan osaksi yhteisön säännöstöä, komissio peruuttaa varauman viipymättä. | [1] Ei vielä julkaistu virallisessa lehdessä. --------------------------------------------------